Erklæring fremsat af Rådet og repræsentanterne for medlemsstaternes regeringer, forsamlet i Rådet den 24. november 1997 om bekæmpelse af racisme, fremmedhad og antisemitisme på alle områder, der vedrører de unge (97/C 368/01)

Opbygningen af Europa bygger på principperne om tolerance og respekt for andre mennesker. Racistisk, fremmedfjendsk og antisemitisk adfærd udgør en væsentlig trussel mod denne proces. Rådet og repræsentanterne for medlemsstaternes regeringer erkender, at disse fænomener skal modarbejdes ved hjælp af langsigtede nationale politikker, der tager sigte på først og fremmest at bekæmpe intolerance i alle samfundslag.

Det er en forudsætning for de unges aktive deltagelse i et solidarisk europæisk samfund, at de anerkender værdien af dette samfunds kulturelle mangfoldighed.

I anledning af Det Europæiske År mod Racisme understreger Rådet og repræsentanterne for medlemsstaternes regeringer vigtigheden af de foranstaltninger af social og uddannelsesmæssig karakter, der er iværksat uden for det formelle uddannelsessystem i forbindelse med de eksisterende programmer for at give disse principper større gennemslagskraft og for at få de unge, deres grupper og organisationer, herunder sportslige organisationer, til at anerkende dem samt for at gøre dem bevidst om de farer, der er forbundet med udstødelse, herunder racisme og fremmedhad.

Rådet og repræsentanterne for medlemsstaternes regeringer ser med tilfredshed på de initiativer, som medlemsstaterne og Kommissionen har sat i værk i 1997 for at sætte de unge og dem, der beskæftiger sig med de unge, i stand til bedst muligt at udnytte de muligheder for at bekæmpe racisme, fremmedhad og antisemitisme, som allerede findes, herunder bl.a. i forbindelse med »Ungdom for Euopra«-programmet.

Rådet og repræsentanterne for medlemsstaternes regeringer glæder sig over oprettelsen af Det Europæiske Observatorium for Racisme og Fremmedhad.

Rådet og repræsentanterne for medlemsstaternes regeringer deler det ønske, som Europa-Parlamentet har givet udtryk for i sine beslutninger om racisme og fremmedhad, om, at der vedvarende skal gøres en indsats for at bekæmpe intolerance, og de er derfor af den opfattelse, at det i høj grad gælder om at udnytte de resultater, der er opnået med Det Europæiske År mod Racisme, og tage initiativer, som gør det muligt at sikre kontinuiteten ud over 1997.

Rådet og repræsentanterne for medlemsstaternes regeringer opfordrer derfor medlemsstaterne og Kommissionen til - som led i aktioner og programmer for de unge - at træffe de nødvendige foranstaltninger for at fremme pilotprojekter og projekter, der indebærer etablering af specialiserede netværk, der tager sigte på at bekæmpe intolerance. De opfordrer medlemsstaterne til at sørge for, at uddannelsen af ungdomsledere og andre personer, der arbejder med de unge, sætter dem i stand til at binde an med spørgsmålet om gode etniske relationer og bekæmpelse af racisme.

I den sammenhæng opfordrer Rådet og repræsentanterne for medlemsstaternes regeringer med udgangspunkt i de erfaringer, der er gjort i forbindelse med Europarådets europæiske ungdomskampagne mod racisme, ligeledes medlemsstaterne og Kommissionen til at tage initiativ til hvert år at markere den 21. marts ved at tilskynde til og støtte særlige aktioner, som skal gøre de unge bevidste om værdien af tolerance og farerne ved racisme og fremmedhad.

Rådet og repræsentanterne for medlemsstaternes regeringer opfordrer endelig Kommissionen til inden udgangen af 1998 at forelægge en beretning om virkningerne af og udsigterne for de fællesskabsforanstaltninger, der er iværksat uden for det formelle uddannelsessystem for at tilskynde de unge til at udvise